Rikunarita-ORG/Wikinium huggingface dataset:
# Željezna ruda

| Željezna ruda
 |
| --- |
| Hematit najčešća ruda u BraziluHematit najčešća ruda u Brazilu
 |
|  |

**Željezna ruda** je ime za stijene i minerale iz kojih se željezo kao metal može ekonomično vaditi.
Te rude su obično bogate željeznim oksidima i variraju u boji od tamno sive, svijetlo žute, tamno
ljubičaste do zagasito crvene.

## Karakteristike

Prirodna legura željeza - *Nikl-željezo*, kog ima po zemaljskim nalazištima, sadrži od 21-64 % željeza i
77-34 % nikla, u meteoritima kao što je taenit ima čak 62-75 % željeza i 37-24 % nikla.

Meteoriti se klasificiraju prema svom relativnom udjelu željeza i silikata i ostalih minerala na; željezo,
željezni kamen ili kamen.
Željeza također ima u kombinaciji s drugim elementi i u stotinama drugih minerala; ali su od najveće važnosti kao željezne rude;

* hematit (željezni oksid, kemijska formula: Fe2O3)
* magnetit (triiron tetraoksid, formula: Fe3O4),
* limonit (hidratizirani željezov oksid hidroksid, formula: FeO(OH)·nH2O) i
* siderit (željezov karbonat, formula: FeCO3)

Magmatske stijene prosječno sadrže oko 5 % željeza. Metal se iz rude izdvaja taljenjem sa ugljikom (koks i vapnenac).

## Reference

## Vanjske veze

* *Iron (Fe), Chemical element* (`en`)
# Soja

| Soja
 |
| --- |
|  |
| Naučna klasifikacija
 |
| Carstvo:
 | Plantae  |
| Koljeno:
 | Magnoliophyta  |
| Razred:
 | Magnoliopsida  |
| Red:
 | Fabales  |
| Porodica:
 | Fabaceae  |
| Potporodica:
 | Faboideae  |
| Rod:
 | *Glycine*  |
| Dvojni naziv
 |
| Glycine max (L.) Merr. |
| Sinonimi
 |
| * *Dolichos soja* L.
* *Glycine angustifolia* Miq.
* *Glycine gracilis* Skvortsov
* *Glycine hispida* (Moench) Maxim.
* *Glycine soja* sensu auct.
* *Phaseolus max* L.
* *Soja angustifolia* Miq.
* *Soja hispida* Moench
* *Soja japonica* Savi
* *Soja max* (L.) Piper
* *Soja soja* H.Karst.
* *Soja viridis* Savi
 |

**Soja** (Glycine max (L.) Merr.) je biljna vrsta koja pripada familiji Fabaceae. Centar porekla ove biljne vrste je Kina. Prvi istorijski, pisani, navodi o soji potiču iz 3000 godine pne. Pored pirinča, pšenice, ječma i prosa, soja je jedan od glavih useva koji su značajno doprineli opstanku kineske civilizacije. Soju popularno još i nazivaju kineska krava.

Prvih 3.000 godina, soja se nije puno udaljila od svog centar porekla. Početkom nove ere, soja se širi na teritorije današnje južne Kine, Koreje i Japana koji se smatraju sekundarnim centrima porekla. Razvojem pomorskog saobraćaja u 18. veku nove ere, soju polako upoznaju druge civilizacije i pojavljuje se u botaničkim baštama u Evropi i Americi. Smatara se da je soju u Ameriku doneo Bendžamin Frenklin. Novija istorija soje počinje u 19. veku u Americi odakle započinje širenje po celom svetu i soja zuzima značajno mesto u modernoj poljoprivredi. U modernoj istorije soje važna su još dva događaja. 1996. godine na tržištu se pojavila prva genetički modifikovana soja (otporna na totalni herbicid glifosat) i 2002. godine soja prvi put napušta planetu zemllju - na međunarodnoj svemirskoj stanici proizvedene su eksperimentalne količine soje kao potencijalne hrane na svemirskim putovanjima.

Osnovi razlog gajenja soje jeste povoljan hemijski sastav zrna. Naime, u zrnu soje nalazi se između 35 i 40% proteina i oko 20% ulja što ga čini veoma povoljnom sirovinom za ishranu ljudi i životinja. Proteini soje sadrže sve esencijalne aminokiseline u dovoljnoj količini tako da prerađevine od soje predstavljaju kvalitetnu hranu. Sojino ulje ne spada u grupu visokokvalitetnih ulja (kao maslinovo i suncokretovo) zbog veće količine polinezasićenih masnih kiselina i manjeg udela oleinske kiseline. Pored ulja i proteina u zrnu soje nalaze i druga fiziološki aktivna jedinjenja kao što su izoflavoni, fitosteroli, saponini, fitinska kiselina koji imaju povoljan uticaj na zdravlje ljudi. Takođe u zrnu soje nalaze se i neke antinutritivene materije kao što su inhibitori proteaza (termičkom obradom zrna soje ove materije se neutrališu) i nesvarljivi oligosaharidi. Spisak proizvoda koji se dobijaju od soje je dugačak i pored raznih prehrambenih proizvoda i aditiva, soja je sirovina u indistriji gume, boja, lakova, lepkova, farmaceutskoj industriju sve popularnija sirovina za biodizel. Proteini soje čine oko 2/3 svetske proizvodnje biljnih proteina dok 1/3 biljnih ulja potiče od soje.

*
*
*
*
*
# Eurozona

**Eurozona** je zona članica EU-a (njih 21 od 27) koje su euro prihvatile kao svoju službenu valutu.

Osim pojedinih članica EU-a, u Eurozonu spada i Crna Gora koja **nije** članica EU-a, te Kosovo na čijem području se, zbog specifičnosti situacije u kojoj se nalazi, kao sredstvo plaćanja uglavnom koristi euro.

## Zemlje koje koriste euro

Službeni članovi eurozone u tamno plavoj i neslužbeni korisnici valute eura u svijetlo plavoj boji
#### Zvanične članice evrozone

Te države su:

* Austrija
* Belgija
* Bugarska
* Kipar
* Estonija
* Francuska
* Finska
* Grčka
* Nizozemska
* Hrvatska
* Irska
* Italija
* Latvija
* Litvanija
* Luksemburg
* Malta
* Njemačka
* Portugal
* Slovačka
* Slovenija
* Španija

#### Države sa službenim sporazumom sa EU

* Andora
* Monako
* San Marino
* Vatikan

#### Države i teritorije bez službenog sporazuma sa EU

* Kosovo
* Crna Gora

#### Države i teritorije čije su valute vezane za euro

* Bosna i Hercegovina, *konvertibilna marka*
* Zelenortska Ostrva, *eskudo*
* Francuski prekomorski departmani koji koriste *CFP franak*:
	+ Francuska Polinezija
	+ Nova Kaledonija
	+ Wallis i Futuna
# Pamuk

*Za ostale upotrebe, pogledajte Pamuk (razvrstavanje).*
pamuk spreman za berbu
berba pamuka u Teksasu
stroj za branje
**Pamuk** je mekano vlakno koje raste oko sjemena biljke *Gossypium*, grma iz tropskih i suptropskih krajeva, uključujući Ameriku, Indiju i Afriku.

Praktično sav komercijalni pamuk koji se danas uzgaja su varijante američkih vrsta *Gossypium hirsutum* i *Gossypium barbadense*. Vlakno se najčešće upreda u niti i koristi za izradu mekanih, prozračnih tkanina i najčešće je korišteno prirodno vlakno u svijetu danas.

## Ime

Srpskohrvatski naziv *pamuk* je posuđenica iz turskog *pamuk* (istog značenja), dok je ona preuzeta iz perzijskog (*penbe*). Engleski *cotton* i slični španjolski, nizozemski, francuski i talijanski nazivi su posuđeni iz arapskog *(al) qutn* قُطْن, "pamuk".

## Svojstva i historija

Pamuk je po mnogo čemu najvažnije vlakno za izradbu tkanina. Ponajprije, pamuk je jeftin, savitljiv i lako se može upresti u konac. Ne zahtijeva posebnu njegu, dobro se pere i dugo traje.

Proizvodi od pamuka bili su poznati u Indiji i Srednjoj Americi već prije 5000 godina. Kad su prvi put vidjeli pamuk, Evropljani su ga opisali kao vlakno slično vuni. Tada je, zbog svoje skupoće, bio dostupan samo bogatim slojevima stanovništva. Kad je Kolumbo krenuo pronaći put za Indiju, jedan od ciljeva mu je bio da, uz ostale dragocjenosti pronađe i pamuk.

## Proizvodnja pamuka i korištenje tkanine

Pamukovo sjeme obraslo vlaknima prosječne je duljine 3 centimetra; odvajanjem sjemena i raznim postupcima prečišćavanja dobiva se važna tekstilna sirovina. Prije nego što je Eli Whitney izumio stroj za pamuk, čovjeku je bio potreban cijeli dan kada bi izvadio sjemenke iz pola kilograma pamuka.

Nakon pročišćavanja pamučna se vlakna prešaju u bale teške i po 250 kilograma i odvoze u tvornice tekstila, gdje se prerađuju u tkanine. Od cjelokupne svjetske proizvodnje tekstilnih vlakana, više od 70% otpada na pamuk. Otporno vlakno pamuka korišteno je u različite svrhe. Najduža i najkvalitetnija vlakna koriste se za čipke i fine tkanine, dok se kraća koriste za izradu zavjesa, pokrivača i deka ili za industrijske proizvode, kao što su konac, vrpce i pamučna vuna. Kad se pamuk podvrgne postupku nakon kojeg više ne može propuštati vodu, onda je to gotov materijal, od kojeg se rade kišobrani i kišni ogrtači.

## Vanjske veze

Ostali projekti

|  |  |
| --- | --- |
|  | U Wikimedijinoj ostavi ima još materijala o temi: **Pamuk** |
|  | Potražite natuknicu pamuk u Wikirječniku, slobodnom rječniku. |
# Razvijene zemlje

Ljudski razvojni indeks na svijetu
**Razvijene zemlje** općenito je izraz koji se rabi za kategorizaciju tehnički naprednih država koje imaju značajno razvijenu vlastitu industrijsku proizvodnju i gospodarstvo.

Obično znači visok dohodak po stanovniku i visok ljudski razvojni indeks (HDI). Zemlje sa visokim nacionalnim bruto dohodkom često se uklapaju u naziv razvijene zemlje.

## Današnje razvijene zemlje

Države OECD 2010
Danas se samatra 34 države članica Organizacije za gospodarsku suradnju i razvoj industrijskim zemljama: Australija, Belgija, Čile, Danska, Njemačka, Estonija, Finska, Francuska, Grčka, Irska, Island, Izrael, Italija Japan, Kanada, Luksemburg, Meksiko, Novi Zeland, Nizozemska, Norveška, Austrija, Poljska, Portugal, Švedska, Švicarska, Slovačka, Slovenija, Španjolska, Južna Koreja, Češka Republika, Turska, Mađarska, Sjedinjene Američke Države i Velika Britanija. S Rusijom su započeli pristupni pregovori.

Također Argentina, Južna Afrika, Hrvatska, Letonija, Litva, Malta, Rusija, Singapur, Republika Kina (Tajvan), Kipar i zemlje proizvođači nafte Katar Bahrein, Kuvajt, Saudijska Arabija i Ujedinjeni Arapski Emirati se pripisuju kategoriji razvijenih zemalja.

Površinski malene europske zemlje Andora, Lihtenštajn, Monako i San Marino imaju posebno važnu ulogu na financijskom sektoru i pripadaju takoder u visoko razvijene zemlje.

## Reference

## Vanjske veze

* IMF (advanced economies)
* The Economist (quality of life survey)
* The World Factbook Arhivirano 2008-04-09 na Wayback Machine-u (developed countries)
* United Nations Statistics Division
* List of countries, United Nations Statistics Division
* World Bank Arhivirano 2005-10-24 na Wayback Machine-u (high-income economies)
# Podmornica

*Za ostale upotrebe, pogledajte Podmornica (razvrstavanje).*

**Podmornica** je svako plovno sredstvo koje može da pluta po površini vode i da plovi pod vodom. Podmornice su u ratne svrhe masovno počele da se upotrebljavaju za vreme Drugog svetskog rata. Sada se podmornice sve više koriste u mirnodopskim uslovima npr. za istraživanje mora.

## Historija

* 1472 - Robert Valturius (vojni inžinjer iz Venecije) u knjizi *De ve militari* nacrtao je podmornicu.
* 1580 - Viliam Burne predstavio je prve nacrte podmornice i objasnio način njenog delovanja.
* 1620 - Cornelius Jacobszoon van Drebbel je sagradio prvu podmornicu.
* 1773 - Džon Dej je poginuo u prvoj nesreći sa podmornicama
* 1776 - Američka jednoosobna podmornica "Turtle" na ručni pogon izvršila je prvi napad na neprijateljsko (britansko) plovilo.
* 1800 - Podmornica "Nautilus" demonstrirala je prvi napad na brod pomoću mine
* 1864 - Prva uspela vojna primena - južnjačka podmornica *CSS Hunley* na ručni pogon potopila je sjevernjački brod pomoću mine
* 1867 - Robert Vajthed konstruisao je torpedo.
* 1900 - John Phillip Holland konstruisao je podmornicu "Holland" sa pogonom na spaljivanje (na površini) i na električni pogon (pod vodom)
* 1955 - USS Nautilus - prva nuklearna podmornica (SAD)
# Sinkrotron

**Sinkrotron** ili **sinhrotron** je tip kružnog akceleratora čestica koji ubrzava elektrone i protone. Magnetsko polje u ovoj mašini se povećava tokom ubrzanja jedne skupine čestica, tako da je radijus zakrivljenosti njihovih staza konstantan i kretaju se po istoj kružnoj putanji unutar torusne komore. Frekvenca električnog polja kojim se elektroni ubrzavaju se ne mijenja, no zato se mijenja intenzitet magnetnog polja koje održava stabilnost orbite. Naelektrizirane čestice koje se kreću ubrzano po krivoj putanji emitiraju elektromagnetno zračenje odnosno gube energiju, a sama emitirajuća energija raste usporedno s porastom brzine čestice i otežava njeno ubrzavanje. U fizici elementarnih čestica ovo predstavlja nesavladiv problem pa je fizičare u 21. vijeku natjeralo na razmatranje planova o konstruiranju golemih ali energetski štedljivijih linearnih akceleratora.

Dok sinkrotrono zračenje otežava rad fizičarima, ono je izuzetno korisno u drugim naučnim disciplinama poput medicine, biologije ili fizike materijala. U njima se teži prema dobijanju što intenzivnijeg sinkrotronskog zračenja zbog čega su stariji sinkrotroni, slabi za istraživanja elementarnih čestica, modificirani da emitiraju još više zračenja korisnog za istraživanja. Pomoću takvih mašina moguće je promatrati i analizirati čak i pojedinačne molekule. Najstariji sinkrotroni razvijeni su sredinom 1940-ih: ruski fizičar Vladimir Veksler opisao je metodu rada 1944. u sovjetskom časopisu, a godinu dana kasnije neovisno od njega američki fizičar Edwin McMillan konstruirao je prvi operativni sinkrotron. Australski fizičar Mark Oliphant zaslužan je za dizajn i izradu prvog protonskog sinkrotrona, puštenog u rad 1952. godine. Rani veliki sinkrotroni bili su *Cosmotron* u američkom Brookhavenu (1953.; 3,3 GeV) i sinkrotron u sovjetskoj Dubni (1957.; 10 GeV). Poseban tip sinkrotrona su sudarači čestica (kolajderi) u kojima se dvije vrste čestica istovremeno ubrzavaju i međusobno sudaraju, čime se ostvaruju mnogo intenzivniji sudari od onih s nepotretnom metom. Najveći sudarači su CERN-ov Veliki hadronski sudarač u Ženevi i *Tevatron* u Sjedinjenim Državama (ugašen 2011.).

## Veze

* Akcelerator čestica

## Vanjske veze

* Hrvatska enciklopedija (LZMK): *Akcelerator čestica*
* Milan Milošević (10. 6. 2007.): *Kako rade akceleratori?*, Svet nauke
# Frekvencijska modulacija

Prikaz modulacije. Na vrhu (crno) - signal informacije. Sredina (crveno) - amplitudno modulirani nosilac. Dno (plavo) - frekventno modulirani nosilac.
**Frekvencijska modulacija** (**frekventna modulacija**, akr. **FM**) je vrsta kutne modulacije pri kojoj se noseća frekvencija mijenja proporcionalno signalu korisne informacije. Amplituda noseće frekvencije se drži konstantnom. Uz amplitudnu i faznu modulaciju, predstavlja jednu od tri osnovne vrste modulacije.

Ako je signal informacije analogni signal (glas, muzika), noseća frekvencija će se mijenjati kontinualno u određenom frekventnom opsegu. Ako je signal informacije digitalni signal, noseća frekvencija može imati dvije ili više diskretnih vrijednosti. U najjednostavnijem obliku FSK (engleski: *FSK, Frequency Shift Keying*) frekvencija može da se održava na jednoj vrijednosti za digitalnu nulu, a na drugoj za jedinicu.

## Frekventna ili fazna modulacija

Frekventna i fazna modulacija su vrlo slične: nije moguće mijenjati samo fazu bez promjene frekvencije, i obrnuto. Razlikujemo ih samo u tome koja osobina nosioca se direktno mijenja. Ako se direktno mijenja frekvencija, a indirektno faza, govorimo o frekventnoj modulaciji. Ako se direktno mijenja faza, a indirektno frekvencija, govorimo o faznoj modulaciji.

## Primjena

Komercijalne radio-stanice u opsegu ultrakratkih valova (UKT) koriste frekventnu modulaciju. Koristi se i za prijenos zvuka u bežičnom televizijskom sistemu, i mnoge druge žične i bežične komunikacijske sisteme.

Prednost frekventne modulacije nad amplitudnom u radio komunikaciji je veća otpornost na smetnje, a mana širi frekventni opseg.

## Mogući oblici modulacije

Razmotrimo matematički izraz za sinusoidalni val:

v = Vp sin (2πft+θ) ili

v = Vp sin (ωt+θ)

gdje je

* v = trenutna vrijednost sinusoidalnog napona
* Vp = vršna vrijednost sinusoidalnog napona
* f = frekvencija (Hz)
* ω = 2πf = ugaona brzina
* t = vrijeme (s)
* ωt = 2πft = ugao u radijanima
* θ = fazni ugao

Iz ovoga možemo vidjeti da postoje tri načina modulacije, ovisno o tome na koji način se mijenja nosilac. To su amplitudna, frekventna i fazna modulacija.

## Reference

## Literatura

* Electronic Communication Systems, Fundamentals Through Advanced, 4th edition, Wayne Tomasi, ISBN 0-13-022125-2
# Rede Globo

**TV Globo
Globo TV Internacional**
|  |
| Tip | Televizijska mreža i distribucija |
| Država |  Brazil |
| Dostupnost | Brazil |
| Osnivač | Roberto Marinjo |
| Početak emitovanja | 30. decembar 1957. |
| Vebsajt |   |
|  |

**TV Globo** (portugalski: *TV Globo*) brazilska je televizijska mreža osnovana 30. decembara 1957. Osnovana je i upravljana od strane biznismena Roberta Marinja sve do njegove smrti, 26. februara 2003. Televizija je deo kompanije Organizaciones Globo, koja se bavi medijima i komunikacijom. Sa 107 stanica, u svojim i drugim predstavništvima, predstavlja četvrtu najveću nacionalnu televizijsku mrežu na svetu iza CBS-a i ABC-a, čiji signal dostiže do 99,9 % opština u Brazilu.

Pored telenovela, po čemu je najpoznatiji u svetu, Globo proizvodi i distribuira i mini-serije, dramske serije, televizijske filmove, dokumentarne filmove, humorističke serije, rijaliti šou formate i program za decu i mlade. Sarađivao je sa Sociedade Independente de Comunicação, TV Astekom i Telemundom i snimio tri telenovele u Portugaliji, Meksiku i Americi.

## Reference

## Vanjske veze

* Službeni veb-sajt
* Rede Globo na Twitteru
* Rede Globo na Facebooku
* Rede Globo na Google+
# Manuelinski stil

| Manuelinski stil Estilo manuelino |
| --- |
| Samostan sv. Jeronima u BelémuSamostan sv. Jeronima u Belému |
|  |

**Manuelinski stil** (portugalski: *Estilo manuelino*) je jedna varijanta kasnogotičke arhitekture u Portugalu

## Historija i karakteristike

Taj stil pojavio se u Portugalu za vladavine kralja Joãa II. (vladao 1481.-1495.), a svoj vrhunac imao za vladavine kralja Manuel I (vladao 1495.-1521.), po kom je kasnije i nazvan. Koristio se i kasnije za vladavine kralja Joãa III (1521-1557).

Manuelinski stil proširio se u periodu kad je Portugal zahvaljujući otkriću novih pomorskih puteva prema Africi, Dalekom istoku i Južnoj Americi, zavladao unosnom trgovinom začinima i došao do velikog bogatsva.

To se dogodilo zahvaljujući viziji Henryja Moreplovca u Doba velikih geografskih otkrića kad je Vasco da Gama doplovio do Indije 1498., a Pedro Álvares Cabral do Brazila 1500.

Manuelinski stil je svoj fokus imao u raskošnoj skulpturalnoj ornamentici koja se vidi na portalima, biforama, svodovima i čipkastim lukovima.
To se najbolje ogleda kod građevina kao što su Torre de Belém i Mosteiro dos Jerónimos, koje je podigao arhitekt Diogo Boitaca u Belému.
Kako je portugalsko bogatstvo ovisilo o pomorskoj trgovini, i vokabular manuelske dekoracije bio je izrazito pomorski, a sastojao se od isklesanih korala, školjki, algi, brodskih užadi, sidra do navigacijskih instrumenata u nešto križeva i štitova.

Klaustar Samostana sv. Jeronima
Izvrstan primjer za to je Samostan Kristovog reda iz Tomara (orginalno podignut u 12. vijeku) ponovno izgrađen između 1510.-14.

U svomu ostalom koristio je elemente tipične za gotičku arhitekturu, trobrodne crkve bez transepta.

Inspiracija za taj stil bila je francuska plamena gotika i španjolski Mudéjar.

Ostali značajni arhitekti tog stila bili su; Mateus Fernandes i braća Diogo i Francisco de Arruda.

## Povezano

* Torre de Belém
* Mosteiro dos Jerónimos

## Galerija

* Klaustar samostana Batalha
* Detalj dekoracije
* Samostan Batalha
* Kraljevska palača u Evori

## Izvori

## Vanjske veze

* *Manueline architectural style* (na portalu Encyclopædia Britannica Online) (`en`)

Manuelinski stil
# Samba (muzika)

*Samba-Parade u Funchalu*
**Samba** označava brazilski stil glazbe, kojeg se uglavnom povezuje s gradom Rio de Janeirom.

Međutim, plesne predstave sambe se različitim oblicima njeguju i održavaju u gotovo svim dijelovima Brazila. Samba obuhvaća glazbu i ples.

Samba je u svijetu poznata kao simbol brazilskog karnevala.

U ostalim zemljama Južne Amerike gdje se govori španjolski jezik koriste se izrazi *zamba* i *zambacueca* koji sa brazilskom sambom nemaju ničeg zajedničkog.

## Povezano

* Samba (ples)
* Ples

## Vanjske veze

* Legran Orchestra "Aquarela do Brazil" Samba Mp3· Arhivirano 2012-05-30 na Archive.is-u ISWC T-0425394804 "Latin Complete Collection" Album. *Objavljeno uz dozvolu vlasnika autorskoga prava*
# Flora (biljke)

**Florina** (latinski *flos* cvijet), biljni svijet uopće, za razliku od faune – životinjskog svijeta. Posebno, skup biljnih svojti pojedinog dijela Zemljine površine (kontinenta, geografskog područja, zemlje, oblasti) ili nekog određenog vremenskog razdoblja u prošlosti Zemlje, odnosno geološkog sloja, npr.: flora Evrope, flora Balkana, flora devona, flora karbona ili onaj biljni svijet koji se prilagodio životu u jednoj određenoj sredini, npr. morska flora, bakterijalna flora mlijeka, intestinalna flora. Prema sistematskoj pripadnosti pojedinih biljnih svojti govori se npr. o flori bakterija, flori alga, o vaskularnoj flori. S obzirom na množinu biljnih svojti govori se o područjima s više ili manje bogatom florom. Osobitim bogatstvom biljnih tipova odlikuje se npr. flora Balkanskog poluotoka. S genetskog se geografskog stajališta flore pojedinih dijelova Zemlje najbolje karakteriziraju flornim elementima.

Proučavanjem flore pojedinih područja bavi se geobotanika.

## Povezano

* Florne oblasti
* Florni elementi
* Floristika
# Paganizam

Rekonstrukcija Partenona, na Akropolisu u Ateni, Grčka.
**Paganizam**, **paganstvo** ili **poganstvo**, je izraz koji vjernici abrahamskih religija, prije svega kršćani, koriste za mnogobožačke religije. U pravilu ima negativne, odnosno pežorativne konotacije vezane i predstavlja izraz vjerske netolerancije, te se u svakodnevnom govoru izraz **pogani** počeo koristiti kao sinonim za "pokvarenost" i "nečistoću".

Kroz historiju se uglavnom koristio za grčko-rimski politeizam, odnosno za religije evropskih naroda prije kristijanizacije. Kasnije se počeo koristiti za sve ne-abrahamske religije sa kojima su evropski kršćani počeli dolaziti u dodir - istočne religije, odnosno tradicionalna vjerovanja naroda Afrike, Centralne Azije, Australije i Amerika.

Izraz *pagani* je predstavljao kršćansku adaptaciju jevrejskog izraza *goy* za inovjerce, odnosno ne-jevreje. Prvi kršćani su koristili izraz *gentiles*, da bi tek kasnije izraz *pagani* počeli koristiti tek u 4. vijeku, kada je kršćanstvo već postalo dominantnom religijom Rimskog Carstva.

Isak Bonevic je podijelio značenja termina paganizam na četiri kategorije:

* Paleopaganizam
* Mezopaganizam
* Sinkretopaganizam
* Neopaganizam

Izraz paganizam je tek posljednjih decenija 20. vijeka dobio pozitivne konotacije zahvaljujući bujanju New Age pokreta koji se nastoje postaviti kao alternativa tradicionalnom judeokršćanstvu, preuzimajući neke od elemenata drevnog politeizma, ali ih kombinirajući sa panteizmom. Među nove paganske pokrete spadaju **Hellenismos** (oživljena religija stare Grčke), **Asatru i Forn Sed** (obnovljene religije nordijskih naroda), **Wicca** (moderna misterijska religija čiji se posvećenici nazivaju vješticama), litvanska **Romuva**, slovensko **Rodnoverje**, itd.
# Olinda

| Olinda
 |
| --- |
| Osnovni podaci
 |
| Država
 |  Brazil
 |
| Savezna država
 | Pernambuko
 |
| Stanovništvo
 |
| Stanovništvo (2007) | 391.433 (procena) |
| Geografija
 |
| Koordinate
 | ﻿ / ﻿ |
| OlindaOlinda (Brazila)
 |

**Olinda** je grad u Brazilu u saveznoj državi Pernambuko. Prema proceni iz 2007. u gradu je živelo 391.433 stanovnika.

## Stanovništvo

Prema proceni iz 2007. u gradu je živelo 391.433 stanovnika.

Kretanje broja stanovnika
| 1991. | 2000.
 |
| --- | --- |
| 341.394
 | 367.902
 |

## Vanjske veze